Den Vest-Sjællandske Avis, 1823-05-31
Journal des Debats giendriver det Rygte, at de Schveitseriske Cantoner skulle være blevne anmodede af Østerrig og Rusland om, at tillade, at disse Staters Armeer marschere igiennem dem. – Der meldes fra Wien at et nyt Laan paa 30 Millioner Gylden er blevet afsluttet for Østerrigsk Regning med Dhrr. Rothschild, Arnsteiner og Eske les, Geymüller og Compagnie og Steiner og Compagnie. - Ogsaa Frankerige vil, som man nu hører, aabne et nyt Laan paa 450 Millioner Franker, som i to Aar skal blive tilbagebetalt, til hvilken Tid man antager, at Krigen vil være bragt, til Ende (som ere lange Udsigter, bliver dette Laan optaget, saa tiener den til Beviis paa hvormeget Krigen koster Frankerige, som ogsaa er troligt, da der berettes, at Brødet til Armeens Forsyning kommer Regieringen paa 12 Sous 24 Sk.) Pundet, formedelst den lange Transport. Skal Krigen i Spanien vedblive saaledes som den hidindtil er bleven ført, og bestaae i lutter Marscher og Contramarscher uden at komme til nogen afgiørende Fægtning, saa kan den unægtelig godt vare et Par Aar endnu. - Catalonien er udentvivl den Provins hvori der fægtes meest Vi have faaet officielle Efterretninger i Moniteuren daterede fra Girona den 15de Mai, hvor Hovedqvarteret endnu er; men de indeholde blot vidløftige Rapporter om Troppernes Stillinger og Bevægelser og berette at Havnen Palamos er besat af de Franske den 11te Mai. - Marskal Monceys Armee staaer saaledes blot i det nordostlige Hiørne af Catalonien og General Mina staaer imellem Ter- og Lobregat-Floderne og observerer dens videre Fremskridt. Han er ankommen til Moya og har sat sig i Forbindelse med General Milans ved Hostalrich. Det vedbliver at være uforklarligt hvorledes Mina, som ifølge de Franske officielle Beretninger vare afskaaren af den Franske Armee, har kunne uforhindret bevæge sig langs med Siden af den. Man vedbliver derfor ogsaa at paastaae, at han aldeles har slaget Romagosas, Corps og derved banet sig en Vei mod Sønden. Ultrabladene som tilforn sagde, at alle hans Tropper deserterede fra ham, sige nu, at han har 10,000 Mand under sin Commando. Man tilstaaer nu fra Fransk Side, at man slet ikke kan komme ham nær og at han viser sig med sine Tropper nu paa dette og nu paa hiint Punkt, Det er forresten vanskeligt at faae Efterretninger om hvorledes det virkeligt seer ud i Catalonien, da Præsekten i Perpignan har udstædet en yderste skarp befaling mod Udbredelsen af falske og skal delige Rygter for den Franske Armee, desuagtet snige dog saadanne ufordeelagtige Rygte sig igiennem, saaledes, at der forefaldt en lille Fægtning ved Olot, hvorved de Franske mistede 3 Jægere og en Officier og havde 30 Saarede, at de Miqvelets have borttaget 60 Oxer, som vare bestemte til det Franske Mandskab der ligger i Figueras, og at de have dræbe en Forpost paa 8 Mand af det tredie Linieregiment. J Staden Figueras ligge 50 Franske Saarede paa Hospitalet. Den Franske Commandant i denne Stad, har ladet Commandanten i Fæstningen vide, at han vil blive haardt behandlet, naar han siden bliver nødt til at overgive sig, dersom han saaledes vedbliver at skyde paa Staden; men Parlamentairen fik intet Svar og man vedblev at skyde paa den. – Garnisonen i Urgel har ligeledes gjort et Udfald. – Et stort Antal Præster og Munke ere ligeledes komne tilbage fra Catalonien til Perpignan. – Man tilstaaer at af de Spanske Fanger, som man har gjort i Catalonien, vil ingen tage Tieneste, og at der ere ingen af de udvandrede Jndvaanere komne tilbage; det hedder nu, at General Molitor er rykket ind i Catalonien og marscherer imod Cervera for at bringe Mina i Klemme.